**ΣΧΟΛΙΑΣΜΟΣ ΤΙΤΛΟΥ**

**Α. ΣΚΟΠΟΣ ΤΙΤΛΟΥ**

* να παρουσιάσει το θέμα
* να παρουσιάσει τη θέση του συγγραφέα
* να προκαλέσει το ενδιαφέρον για την ανάγνωση του κειμένου
* να προβληματίσει
* να ευαισθητοποιήσει
* να προκαλέσει συναισθηματικά τον αναγνώστη (π.χ. πρόκληση φόβου)
* να εκφράσει την ανησυχία του συντάκτη για το ζήτημα.

**Β. ΓΛΩΣΣΙΚΕΣ ΕΠΙΛΟΓΕΣ**

ΓΕΝΙΚΑ: Αναφορική ή ποιητική λειτουργία της γλώσσας.

ΕΙΔΙΚΑ:

* σχήματα λόγου
* λογοπαίγνια
* σημεία στίξης (ερωτηματικό, εισαγωγικά, αποσιωπητικά, θαυμαστικό, άνω και κάτω τελεία κ.ά.)
* σειρά λεκτικών συνόλων (ποια λέξη προτάσσεται;)
* ρηματικά πρόσωπα (αντικειμενικότητα ή αμεσότητα)
* εγκλίσεις, χρόνοι
* λεξιλόγιο (λόγιες ή λαϊκές λέξεις)
* τίτλος-ερώτηση
* διάζευξη *(…ή…;)*
* μετοχή ενεργητική (*π.χ. ψηφίζοντας στα 17*)

⇒ κάθε γλωσσική επιλογή μπορεί να εξυπηρετεί σκοπούς του συγγραφέα και προσδιορίζει το ύφος του τίτλου.

**Γ. ΥΦΟΣ ΤΙΤΛΟΥ**

* απλό
* σοβαρό
* χιουμοριστικό
* ειρωνικό
* δραματικό

**Δ. ΣΥΝΔΕΣΗ ΜΕ ΤΟ ΘΕΜΑ: Ο τίτλος μπορεί**

* να παρουσιάζει γενικά το θέμα, να προϊδεάζει για το θέμα
* να αναφέρεται στην ειδικότερη πτυχή του θέματος που θα προσεγγίσει ο συγγραφέας
* να αποτελεί ερώτηση και το κείμενο να απαντάει στον τίτλο
* να φανερώνει τη θέση/άποψη/οπτική του συγγραφέα.

**Ε. ΠΡΟΚΛΗΣΗ ΕΝΔΙΑΦΕΡΟΝΤΟΣ:** είναι πιο έντονη όταν χρησιμοποιείται ποιητική λειτουργία της γλώσσας και σημεία στίξης.

**Να αντιστοιχίσετε τα στοιχεία της στήλης ΙΙ με εκείνα της στήλης ΙΙΙ. Ένα στοιχείο της στήλης ΙΙΙ περισσεύει.**

|  |  |  |
| --- | --- | --- |
| **Ι. ΕΙΔΗΣΗ** | **ΙΙ. ΤΙΤΛΟΙ** | **ΙΙΙ. ΔΗΛΩΝΟΥΝ** |
| Γιατροί του Πανεπιστημίου της Καλιφόρνιας προειδοποιούν ότι η νέα μόδα, το τρύπημα του σώματος σε διάφορα σημεία, για να φορεθούν κρίκοι, σκουλαρίκια και διάφορα μεταλλικά κοσμήματα, μπορεί να προκαλέσει επικίνδυνες μολύνσεις που μπορεί να αποβούν και θανατηφόρες. | α) 1. Μπρος στα κάλλη τι ’ναι τα μικρόβια!  β) 2. Πίσω από τα σκουλαρίκια καραδοκεί ο θάνατος…  γ) 3. Δηλητηριώδες κεντρί.  δ) 4. Η μόδα απαιτεί ... θυσίες!  ε) 5. Κίνδυνος μολύνσεων από τα τρυπήματα | 1) Α. Αντικειμενικότητα  2) Β. Ποιητική λειτουργία της γλώσσας  3) Γ. Ειρωνεία  4) Δ. Δραματικό ύφος, εντυπωσιασμός  5) Ε. Χιούμορ  6) ΣΤ. Επιδοκιμασία |

**ΕΝΔΕΙΚΤΙΚΟΙ ΤΡΟΠΟΙ ΔΙΑΤΥΠΩΣΗΣ ΕΡΩΤΗΣΗΣ ΓΙΑ ΤΟΝ ΤΙΤΛΟ**

1. Πώς συνδέεται ο τίτλος με το περιεχόμενο του κειμένου;
2. Θεωρείτε ότι ο τίτλος είναι επικοινωνιακά αποτελεσματικός; Να τεκμηριώσετε την απάντησή σας.
3. Να χαρακτηρίσετε το ύφος του τίτλου στηριζόμενοι στις γλωσσικές επιλογές του συγγραφέα.
4. Ποιο σκοπό εξυπηρετεί ο τίτλος του κειμένου; Να τεκμηριώσετε την απάντησή σας στηριζόμενοι στην επικρατούσα λειτουργία της γλώσσας.

**ΘΕΜΑ ΕΚΘΕΣΗΣ**

Σε περίπτωση που ζητηθεί άρθρο ο τίτλος μας:

* Καλό είναι να είναι υπαινικτικός, ίσως λίγο ειρωνικός, χιουμοριστικός, για να ελκύσει το ενδιαφέρον.
* Πρέπει να είναι σύντομος και περιεκτικός.
* Πρέπει να είναι εύστοχος ως προς την απόδοση της κεντρικής ιδέας του περιεχομένου του άρθρου.
* Μπορεί να έχει τη μορφή ερώτησης ή να κάνει χρήση σημείων στίξης με σκοπό τον σχολιασμό (θαυμαστικό, αποσιωπητικά κ.ά).
* Μπορεί να κάνει χρήση είτε της αναφορικής είτε της ποιητικής λειτουργίας της γλώσσας προκειμένου να προσελκύει το ενδιαφέρον.